মুর্শিদাবাদ নিয়ে এনআইএ তদন্ত চেয়ে হাইকোর্টে আক্রান্তেরা

কলকাতা: মুর্শিদাবাদের ঘটনায় এনআইএ (NIA) তদন্তের দাবিতে প্রধান বিচারপতির দৃষ্টি আকর্ষণ করল আক্রান্তদের পরিবার। অশান্ত হয়ে ওঠা ধুলিয়ানে যেতে চেয়ে হাইকোর্টের (Calcutta High Court) দ্বারস্থ হয়েছেন বিরোধী দলনেতা শুভেন্দু অধিকারীও। আগামী বৃহস্পতিবার শুনানীর সম্ভাবনা। ওয়াকফ আইন প্রত্য়াহারের দাবিতে কয়েকদিন ধরে উত্তপ্ত হয়ে উঠেছিল মালদহ-মুর্শিদাবাদের বিস্তৃর্ণ অঞ্চল। অভিযোগ, অশান্তির ঘটনায় অনেকেই আক্রান্ত হয়েছেন। মৃত্যু হয়েছে তিন জনের। ঘর ছাড়া বহু পরিবার। মুর্শিদাবাদের ঘটনায় ৩০০ পরিবার ঘরছাড়া, তাদের ঘরে ফেরাতে ২ টি আবেদন ও মামলাদায়ের অনুমতি চেয়ে দৃষ্টি আকর্ষণআক্রান্তদের। অনুমতি প্রধান বিচারপতির ডিভিশন বেঞ্চের। আবেদনকারী প্রিয়াঙ্কা টেবরিওয়াল ও সংযুক্তা সামন্ত। মামলা দায়েরের অনুমতি দিয়েছেন বিচারপতি তীর্থঙ্কর ঘোষ। আগামিকাল এই মামলার শুনানির সম্ভাবনা।

সংশোধিত ওয়াকফ আইনের প্রতিবাদে গত শুক্রবার থেকে উত্তপ্ত হয়ে ওঠে মুর্শিদাবাদের একটি অংশ। পরিস্থিতি স্বাভাবিক করতে মোতায়েন করা হয়েছে কেন্দ্রীয় বাহিনী। কয়েকটা জায়গায় ইনন্টারনেট পরিষেবা চালু করলেও, এখনও বেশ কয়েকটি জায়গায় তা বন্ধ রয়েছে। অশান্তির জেরে একাধিক গ্রাম ছেড়ে পালিয়েছে বহু পরিবার। তাদের মধ্যে অধিকাংশই মহিলা। অনেকেই আশ্রয় নিয়েছেন মালদহ-ঝাড়খণ্ডের সুতি, ধুলিয়ান, শমসেরগঞ্জ-সহ একাধিক এলাকার বেশ কয়েক জন বাসিন্দা বুধবার বিষয়টি নিয়ে প্রধান বিচারপতির দৃষ্টি আকর্ষণ করেছেন।

আরও পড়ুন:পাসপোর্ট জালিয়াতি কাণ্ডে ইডির ম্যারাথন তল্লাশি, গ্রেফতার এক বাংলাদেশি

মামলাকারীদের অভিযোগ, তাঁদের বাড়িতে বোমা মারা হয়েছে। তারা আক্রান্ত হয়েছেন। পুলিশের কাছে অভিযোগ জানানোর পরেও পুলিশ কোনও পদক্ষেপ নেয়নি বলেই বলেই অভিযোগ। এবার অশান্তির ঘটনায় এনআইএ তদন্তের দাবিতে কলকাতা হাইকোর্টে দায়ের হল মামলা। মামলা দায়েরের অনুমতি দিয়েছেন বিচারপতি। বৃহস্পতিবার এই মামলার শুনানির সম্ভাবনা রয়েছে।

অন্য খবর দেখুন